Alec Baldwin
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Alec Baldwin er en amerikansk filmskuespiller. Hans tre brødre er også kjente skuespillere: Daniel Baldwin, Stephen Baldwin og William Baldwin.
Baldwin vokste opp i Massapequa på Long Island og begynte karrieren i såpeoperaer på fjernsyn. Han filmdebuterte i 1987, og viste et allsidig talent med rollene i Beetlejuice (1988), Married to the Mob (Gift med mafiaen, 1988), Working Girl (1988), The Hunt for Red October (Jakten på Rød Oktober, 1990) og Glengarry Glen Ross (1992).I nyinnspillingen The Getaway (1994) spilte han mot Kim Basinger, som han var gift med i 1993–2002. Han har siden hatt større og mindre roller i filmer som The Edge (1997), The Confession (1999), Pearl Harbour (2001) og The Cooler (2003), som han ble Oscar-nominert for. Baldwin hadde biroller i Martin Scorseses The Aviator (2004) og The Departed (2006), og spilte mot Meryl Streep i komedien It's Complicated (2009).Han har vunnet to Emmy-priser og tre Golden Globes for sitt spill i TV-serien 30 Rock (2006-2013). Les mer i Store norske leksikon Film i USA